
RAZPIS IN PRAVILNIK PRIKAZA »NA OKNI ZA SISVEJCE«

1. Goričko drüjštvo za lepše vütro skupaj z Javnim zavodom Krajinski park Goričko vabi na prikaz priprave tradicionalne goričke kulinarične posebnosti: Bibe, idinjače, repnjače, beliši, gibanice...
2. Namen prikaza je predstaviti in ohraniti tradicionalno jed, ki so jo Goričanci in Goričanke pripravljale v jesensko zimskem času in ima to posebnost, da ima več različnih poimenovanj vezanih na določen kraj na Goričkem. Tudi recepture za testo in nadeve se razlikujejo od kraja do kraja.
3. Prikaz bo potekal 3.10.2026 na prireditvi Gorički den na gradu Grad.
4. Na prikaz se lahko prijavijo predstavniki društev, podjetij in posamezniki.
5. Ekipo sestavljata najmanj 2 udeleženca.
6. Organizator priskrbi eno gasilsko mizo. Sestavine (moko, nadeve) in pripomočke (lopar, ribež, posode...) tekmovalci prinesejo s seboj. 
7. Prijave so odprte do 29.9.2026. Udeleženci pripravijo 5 okroglih bib po lastni recepturi in izbiri, ki jih spečejo v električni pečici na samem prizorišču. 
8. Vsaka ekipa dekorira svoj delovni pult po lastni presoji. Udeležence spodbujamo, da za okrasitev svojega delovnega pulta uporabijo dekorativne elemente iz naravnih materialov, kot so leseni okraski, cvetje in rastline ter ponovno uporabljeni dekorativni predmeti, s čimer prispevajo k ustvarjanju prijetnega vzdušja brez negativnega vpliva na okolje.
9. Ker je na Goričkem več poimenovanj te iste jedi, tekmovalci na svojem pultu obvezno označijo kako to jed imenujejo v svojem kraju. Vsaka ekipa se prosto odloča o recepturi in načinu priprave jedi.
10. Prikaz ne bo tekmovalnega značaja, bodo pa moderatorji prireditve komentirali pripravo, izvedbo, peko, okus in videz jedi ter videz oz. dekoracijo samega delovnega pulta.
11. Bibe se razrežejo na 8 kosov in se razdelijo za bone med obiskovalce prireditve. 1 bon, ki ga obiskovalci kupijo pri društveni stojnici je zamenljiv za 1 kos (1/8) bibe. 
12. Za sodelovanje na prikazu dobi sodelujoče društvo nagrado v višini 100€.
13. Organizator ne prevzema odgovornosti za kakršnokoli škodo, ki jo lahko povzročijo ali utrpijo člani ekip med samim prikazom.
14. Organizator si pridržuje pravico uporabljati slike in posnetke prikaza za svoje namene.    
15. S podpisano prijavo zagotavljate, da se strinjate, da se bo na dogodku za namene promocije društvene aktivnosti, oblikovanje društvenega arhiva in za poročanje o dogodku, ki je javnega značaja, fotografiralo in snemalo. Posnetki se bodo nanašali na dogodek in ne na posameznega udeleženca.






PRIJAVNICA ZA PRIKAZ “NA OKNI ZA SISVEJCE ”

        
	

Ime ekipe:______________________________________________________________

Društvo/podjetje: ________________________________________________________	

Prijavitelj: ______________________________________________________________
	Ime in priimek
Naslov: ________________________________________________________________
	
Občina:_________________________________________________________________


Elektronski naslov:_______________________________________________________

Telefon: _______________________________________________________________	


Izjavljam, da sem seznanjen s pogoji in pravili prikaza, ki so zapisani v pravilniku, ki ga sprejemam brez pridržka in se prijavljam natečaj “Na okni za sisvejce«.


					                               ______________________
								Podpis 
Prijavni obrazec pošljite na:   
E-mail: stefka.fujs@goricko.info
Goričko drüjštvo za lepše vütro

